Document ID: 32007R0647

РЕГЛАМЕНТ (ЕО) № 647/2007 НА КОМИСИЯТА
от 12 юни 2007 година
за изменение на Регламент (ЕО) № 2229/2004 за определяне на допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО на Съвета
(Текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (1), и по-специално член 8, параграф 2 от нея;
като има предвид, че:
(1)
Регламенти (ЕО) № 1112/2002 (2) г. и (ЕО) № 2229/2004 (3) на Комисията определят допълнителни подробни правила за изпълнение на четвъртия етап на работната програма, посочена в член 8, параграф 2 от Директива 91/414/ЕИО, и включват списък на активните вещества, обхванати от този етап.
(2)
Стана ясно, че някои от активните вещества, включени в списъка, посочен в Регламент (ЕО) № 2229/2004, никога не са присъствали на пазара като продукти за растителна защита, както е определено в Директива 91/414/ЕИО, и следователно не трябва да бъдат включени в този списък. Тези вещества следва да бъдат извадени от този списък.
(3)
Регламент (ЕО) № 2229/2004 следва да бъде съответно изменен.
(4)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложение I към Регламент (ЕО) № 2229/2004 се изменя в съответствие с приложението към настоящия регламент.
Член 2
Настоящият регламент влиза в сила на двадесет и втория ден от публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 12 юни 2007 година.

Labels: 1
10
0
3
7
6
12